CELEX: 62008TA0182
Language: el
Date: 2009-07-08 00:00:00
Title: Υπόθεση T-182/08: Απόφαση του Πρωτοδικείου της 8ης Ιουλίου 2009 — Επιτροπή κατά Atlantic Energy (Ρήτρα διαιτησίας — Σύμβαση περί χρηματοδοτικής συνδρομής συναφθείσα στο πλαίσιο ειδικού προγράμματος στον τομέα της μη προερχόμενης από πυρηνικό σταθμό ενέργειας — Μη τήρηση της συμβάσεως — Επιστροφή των προκαταβληθέντων ποσών — Νόμιμη αντιστάθμιση — Συνήθως ακολουθούμενη διαδικασία όταν δεν προβλέπεται κάτι διαφορετικό)

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/35
            
         Απόφαση του Πρωτοδικείου της 8ης Ιουλίου 2009 — Επιτροπή κατά Atlantic Energy
   (Υπόθεση T-182/08) (1)
   
   (Ρήτρα διαιτησίας - Σύμβαση περί χρηματοδοτικής συνδρομής συναφθείσα στο πλαίσιο ειδικού προγράμματος στον τομέα της μη προερχόμενης από πυρηνικό σταθμό ενέργειας - Μη τήρηση της συμβάσεως - Επιστροφή των προκαταβληθέντων ποσών - Νόμιμη αντιστάθμιση - Συνήθως ακολουθούμενη διαδικασία όταν δεν προβλέπεται κάτι διαφορετικό)
   2009/C 205/63
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: αρχικώς A.-M. Rouchaud-Joët και S. Lejeune, στη συνέχεια A.-M. Rouchaud-Joët και F. Mirza, επικουρούμενοι από τον M. Jarvis, barrister)
   
      Εναγομένη: Atlantic Energy Ltd (Truro, Κορνουάλη, Ηνωμένο Βασίλειο)
   
      Αντικείμενο
   
   Αγωγή που άσκησε η Επιτροπή δυνάμει του άρθρου 238 ΕΚ ζητώντας να υποχρεωθεί η εναγομένη να επιστρέψει προκαταβολή που της κατέβαλε η Ευρωπαϊκή Κοινότητα, πλέον τόκων, στο πλαίσιο της συμβάσεως BU 183/95 UK/AT.
   
      Διατακτικό
   
   Το Πρωτοδικείο αποφασίζει:
   
               1)
            
            
               Υποχρεώνει την Atlantic Energy Ltd να επιστρέψει στην Επιτροπή των Ευρωπαϊκών Κοινοτήτων ποσό 226 010 ευρώ, πλέον τόκων σύμφωνα με το άρθρο 23.1 των γενικών όρων της συμβάσεως BU 183/95 UK/AT για τις περιόδους, αφενός, από 1ης Ιουνίου 1996 έως 28 Φεβρουαρίου 2002 και, αφετέρου, από 16 Ιουλίου 2002 έως 31 Μαΐου 2008, μείον 3 610,53 ευρώ, του τελευταίου αυτού ποσού προσαυξανομένου με τους τόκους που προβλέπει το προαναφερθέν άρθρο 23.1 των γενικών όρων από 1ης Ιουνίου 2008 μέχρι την πλήρη αποπληρωμή της οφειλής.
            
         
               2)
            
            
               Καταδικάζει την Atlantic Energy στα δικαστικά έξοδα.
            
         
      (1)  ΕΕ C 171 της 5.7.2008.